Calgary'88 järel on kahevõistlus eestlaste jaoks eriline ala. Selle, aga ka üldisemalt talispordi silmapaistvamaid tegijaid on Kristjan Ilves, kes räägib oma loo sel pühapäeval saates "Käbi ei kuku...".
#000004
Kuigi eesliinil on Kristjani hooandja olnud treenerist isa Andrus, aitab saates lapsepõlvelugusid meenutada hoopis ema Aili Ilves, kes on kindlustanud spordiperekonna "tagalat".
#000005
"Kuna Kristjan on nii tubli olnud ja ta armastab seda nii väga, mida teeb - selle nimel ma olen nõus loobuma paljudest asjadest," räägib Aili, kelle poeg ja abikaasa on spordi tõttu palju kodust ära olnud. Muidugi elab ta pojale kaasa, aga teeb seda omal moel, et säästa närve. "Kui Kristjanil on võistlused, on mul juba hommikul süda paha. Kui Kristjan läheb torni, siis mina lähen ruttu keldrisse katelt kütma."
#000006
Ema ütleb, et Kristjan teadis juba väga vara, kelleks ta tahab saada. Perekond pole temast tippsportlast kujundanud, seda tegi poiss ise.
#000007
Vestlussaates "Käbi ei kuku..." vaatavad üksteisele sügavalt silma laps ja lapsevanem. Ühe perekonna kaks põlvkonda. Saatejuht Sten Teppan. Saade on Vikerraadio eetris pühapäeviti kell 10.10.
#000019